BECKWITH] TEXT AND TRANSLATION 357 
Alaila, olelo mai la na mea waa, “ Ua uluhua maua no kou hiamoe, 
a me ka alala mau o ko wahi puaa, a me ke kani mau a ko wahi 
moa, nolaila kulikuli; mai ka holo ana mai nei no ka ke kulikuli a 
hiki i keia manawa, ua pono no la hoi ia, i na la hoi e hoe ana oe, 
aole ka, he moe wale iho no ka kau.” 
I aku la ka Makaula, “Ua hewa olua i kuu manao; ina o kuu 
noho wale ke kumu o ka hoi hou ana o ka waa o kakou i Oahu, 
alaila, ke olelo nei au, ua hewa ka mea iluna o kuaiako, no ka mea, 
he noho wale iho no kana, aole ana hana.” 
Ta lakou e kamailio ana no keia mau mea, lele aku la ka Makaula 
mahope o ka waa, a lilo iho la ia ia ka hookele, holo aku la lakou a 
kau ma Haleolono i Molokai. 
Ta lakou i hiki ‘aku ai malaila, aia hoi, e pio ana ke anuenue i 
Koolau, e like me kana ike ana i kona mau la maluna o Kuamoo- 
akane, haalele keia 1 na mea waa, ake aku la oia e ike 1 kana mea i 
ukali mai ai, 
Ta hele ana hiki mua keia i Waialala maluna pono ae o Kalau- 
papa; ia lanei malaila, ike maopopo aku la oia e pio ana ke anuenue 
iluna o Malelewaa, ma kahi nihinihi hiki ole ke heleia. Aia nae 
malaila kahi i hunaia ai o Laieikawai, oia a me kona kupunawahine, 
e like me ke kauoha mau a Kapukaihaoa ia Waka ma ka hihio. 
No ka mea, i ka Makaula e holo mai ana ma ka moana, ua ike mua 
e aku o Kapukaihaoa 1 ka Makaula, a me kana mau hana, nolaila 
oia i olelo mau ai ia Waka ma ka hihio e ahai mua ia Laieikawai 
ma kahi hiki ole ke loaa. 
IT ka Makaula i haalele ai ia Waialala, hiki aku keia ma Waikolu 
ilalo pono o Malelewaa, aia nae e pio ana ke anuenue i kahi hiki ole 
ia ia ke hele aku; aka, ua noonoo ka Makaula i kekahi manawa, i 
wahi e hiki ai e ike 1 kana mea e ukali nei, a waiho aku i kana 
kanaenae 1 hoomakaukau mua ai, aole nae e hiki. 
I kela la a ka Makaula i hiki ai ma Waikolu, ia po iho, hiki mua 
ke kauoha a Kapukaihaoa ia Laieikawai ma ka moeuhane, a puoho 
ae la ola, he moeuhane. Alaila, hoala aku la o Laieikawai i kona 
kupunawahine, a ala ae la, ninau aku la ke kupunawahine i kana 
moopuna i ke kumu o ka hoala ana. 
Hai mai la ka moopuna, “ Ua hiki mai o Kapukaihaoa i o’u nei 
ma ka moeuhane, e olelo mai ana, e ahai loa oe ia’u i Hawaii a 
hoonoho ma Paliuli, a malaila kaua e noho ai, pela mai nei oia ia’u, 
a puoho wale ae la wau la, hoala aku la ia oe.” 
Ta Laieikawai nae e kamailio ana i ke kupunawahine, hiki iho 
la ka hihio ma o Waka la, a ua like me ka ka moopuna e olelo 
ana, 1a manawa, ala ae Ja laua i ke wanaao a hele aku la e like me 
ke kuhikuhi a Kapukaihaoa ia laua ma ka moeuhane. 
